Apsces testisa

**Apsces testisa (epididimisa)** je relativno redak ograničeni gnojni proces, koji nastaje kao posledica specifične i nespecifične infekcije epididimisa, testisa ili traume skrotuma. Kako infekcija nije lokalizovana samo u jednom intraskrotalnom organu, mnogi autori ovo oboljenje nazivaju akutni orhiepididimitis ili akutni epididimoorhitis.

## Etiologija
Apsces testisa i epididimisa je sekundarni, zapaljenjski proces ovih organa, i jedno od urgentnih stanja u akutnom skrotumu. U ogromnoj većini slučajeva prethodi mu nespecifična, ali može biti posledica i specifične infekcije.
;Nespecifične infekcije,
* epididimisa i testisa,
* istovremena upala testisa i epidididimisa,
* traumom izazvane infekcije,
* jatrogeno izazvana infekcija.
;Specifične infekcije
* Seksualno prenosive bolesti; gonoreja *(Neisseria gonorrhoea)* i hlamidija *(Chlamydia trachomatis)*
* Tuberkuloza *(Mycobacterium tuberculosis)*.

Apsces testisa i epididimisa najčešće izazivaju: gram-negativne bakterije *(Enterococcus spp. coliforms. Staphylococcus spp. Streptococcus spp.)* Kohov bacil, i sl. Transmisija infekcije je najčešće, ali ne i obavezno, seksualno uzrokovana.

Ponekad akutnom epididimoorhitisu prethodi uretritis, prostatitis i simptomatska hidrocela ili hematocela.

Furnijeova gangrena (nekrotizirajući fasciitis) je gangrenozni proces koji uključuje i apsces spoljašnjih genitalija, a nastaje kao posledica širenja infekcije iz urinarnog trakta ili direktno iz perirektalnih izvora infekcije.

## Klinička slika
Bolest počinje naglo;
* Jakim bolom u testisu, koji se smanjuje pri mirovanju, ležanju ili elevaciji testisa.
* Povišenom lokalnom i opštom telesnom temperaturom. 
* Otokom o crvenilom kože skrotuma (mošnice).

## Dijagnoza
U postavljanju dijagnoza apscesa testisa, koristi se sledeće metode;
;Anamneza 
;Fizički pregled
;Imidžing testovi 
Od ovih testova ultrazvuk može biti jako koristan, jer potvrđuje dijagnozu nalazom apscesa u testisu.

## Diferencijalna dijagnoza
Diferencijalnodijagnostiki treba razmatrati sledeća stanja:
* Karcinom testisa
* Benigne ciste testisa 
* Eepididimoorhitis
* Epididimalni apsces
* Torzija semene vrpce (sa nekrozom)
* Povrede testisa

## Terapija
U slučaju orhiepididimitisa lečenje je konzervativno - odgovarajućim antibioticima (cefalosporini, tetraciklini kod nespecifičnih infekcija), uz mirovanje i primenu analgetika protiv bolova.

Drenaža apscesa, koja može biti površna ili intraskrotalna jedna je od metoda izbora, koja ima za cilj evakuaciju stvorenog gnojnog sasržaja u apscesu. Nema kontraindikacije za ovu vrstu intraskrotalnih apscesa, jer nema toliko teških stanja da bolesnik ne može da izdrži operaciju. Pacijenti sa Fournijeovom gangrenom zahtevaju agresivnu reanimaciju, primenu antibiotika širokog spektra i brzu hiruršku intervenciju.

Kao dodatna mera primenjuje se elevacija skrotuma (može i sa suspenzijom za testise, ali se može biti i improvizovn), u cilju smanjenja otoka.

## Prognoza
Ako se leči pravilno i na vreme apsces testisa najčešće ne ostavlja nikakve posledice. Međutim, zapušteni ili nelečeni oblik orhiepididimtis vrlo lako formira apsces.

Ponekad apsces testisa ili epididimisa može imati subakutni tok, kada bez obzira na terapiju ide ka daljem stvaranju apscesa. U tim stanjima on može da kolikvira, i da se spontano otvari na koži skrotuma. *Ovakvu situaciju lekar ne bi trebalo da sačeka, već bi trebalo da se pravovremeno učini incizija sa drenažom uz maksimalnu antibiotsku zaštitu. 
*
Intezivno lečenje najčešće spašava testis, pri čemu se maceriraju i propadaju samo ovojnice testisa. Međutim ima slučajeva
kada je jedini tretman orhiektomija ili vađenje testisa.
## Izvori

## Literatura
* Thakur, A., et al., *Scrotal abscess following appendectomy.* PediatrSurgInt, 2001. 17(7):569-571.
* Farriol, V.G., et al., *Gray.scale and power dopplersonographic appearances of acute inflammatory diseases of the scrotum*. J Clin Ultrasound, 2000. 28(2):67-72.
* Schlossberg D. *Clinical Infectious Disease.* Cambridge Univ Pr.(2008)

## Vanjske veze
* Drenaža apscesa mošnica 
* Apsces testisa 
* Priručnik urgentne urologije